ཆུ་བཟང་རྣམ་རྒྱལ་དཔལ་འབྱོར་

ཆུ་བཟང་རྣམ་རྒྱལ་དཔལ་འབྱོར། 
རབ་བྱུང་བཅུ་པའི་ས་རྟ（༡༦༡༨）ལོ་སྟོད་ལུང་དཀར་ལེབ་ཁང་གསར་དུ་སྐུ་འཁྲུངས། རྭ་སྟོད་དང་འབྲས་སྤུངས་སྒོ་མང་གྲྭ་ཚང་དུ་བཞུགས། གླིང་བསྲེ་ཞེས་པའི་མཚན་རྟགས་བླངས། གཙང་པ་རྒྱལ་པོས་ས་སྐྱ་དང་བཀའ་བརྒྱུད་པའི་དགེ་བཤེས་དགེ་ལུགས་པ་དང་རྩོད་པ་རྒྱག་ཏུ་བཅུག་པར་ཕ་རོལ་ཕམ་པར་བྱས་ཤིང་། རྗེས་སུ་མདོ་སྨད་དུ་གདན་དྲངས་ཏེ་མཚོ་སྲིབ་ཏུ་ལོ་གཅིག་ཙམ་དང་ད་དུང་ཐང་ཁེར་ཞེས་པར་ལོ་ཤས་བཞུགས། དེ་ནས་སྐུ་འབུམ་གྱི་ཁྲི་དང་། དགོན་ལུང་ཁྲིར་བཞུགས། རབ་བྱུང་བཅུ་གཅིག་པའི་ས་གླང（༡༧༤༩）ལོ་འབུམ་ལུང་བཀྲ་ཤིས་ཐང་དུ་ཆུ་བཟང་དགོན་དགའ་ལྡན་མི་འགྱུར་གླིང་ཞེས་པ་ཕྱག་བཏབ་པ་ནས་བཟུང་སྐུ་ཕྲེང་རིམ་བྱོན་ལ་ཆུ་བཟང་ཞེས་པའི་མཚན་ཐོགས། ལྕགས་ཡོས（༡༧༤༡）ལོར་དགོངས་པ་ཆོས་དབྱིངས་སུ་ཐིམ།
Category:མི་སྣ།
Category:དུང་དཀར་ཚིག་མཛོད་ཆེན་མོ་